
Η Κοινο_Τοπία προσέφερε 60 επιπλέον αντίτυπα βιβλίων 
σε δημόσιες, δημοτικές και ιδιωτικές βιβλιοθήκες ανά την Ελλάδα
Με επιτυχία ολοκληρώθηκε η δεύτερη φάση αποστολής βιβλίων σε δημόσιες, δημοτικές και ιδιωτικές βιβλιοθήκες ανά την Ελλάδα από την Εταιρεία Κοινωνικής Δράσης και Πολιτισμού Κοινο_Τοπία www.koinotopia.gr 
Η προσφορά αυτή γίνεται στο πλαίσιο της στήριξης της προσπάθειας των βιβλιο- θηκών που είναι ανοικτές στο κοινό και τους ερευνητές και αποτελούν χώρους προαγωγής του πνεύματος συνεισφέροντας έτσι στη γνώση, την έρευνα και την παιδεία συνολικότερα. Η αξία των 60 βιβλίων -20 από κάθε έκδοση- που δωρήθηκαν ανέρχεται στα 1.200€
Τα βιβλία που δόθηκαν ήταν 
α) το Λαογραφικό-Εθνολογικό και Ιστορικό λεύκωμα Η ιεροτελεστία της Άνοιξης. Χορός και πομπή του Αη Γιώργη στη Νεστάνη Αρκαδίας σε επιμέλεια Παναγιώτη Καρώνη, εκδόσεις ΤΟ ΔΟΝΤΙ και ΚΟΙΝΟ_ΤΟΠΙΑ

β) το Ιστορικό, Λαογραφικό και Φωτογραφικό λεύκωμα του συλλόγου Αγίου Νικολάου Σπάτων Αχαΐας σε επιμέλεια Ευγενίας Φ. Πασσά με τίτλο Σπάτα Αχαΐας (χρηματοδότηση Αχαΐα Αναπτυξιακή Α.Ε.) -εκδόσεις ΤΟ ΔΟΝΤΙ- και το οποίο δωρήθηκε στην Κοινο_Τοπία με σκοπό να διακινηθεί σε λαογραφικές, ερευνητικές, πανεπιστημιακές και άλλες σημαντικές βιβλιοθήκες
γ) το Λαογραφικό βιβλίο με τίτλο Τραγούδια της Νεστάνης σε επιμέλεια Παναγιώτη Καρώνη -εκδόσεις ΤΟ ΔΟΝΤΙ- και το οποίο δωρήθηκε στην Κοινο_Τοπία και αυτό με τη βούληση του συγγραφέως Παναγιώτη Καρώνη να διακινηθεί σε λαογραφικές, ερευνητικές, πανεπιστημιακές και άλλες σημαντικές βιβλιοθήκες
Τα βιβλία βρίσκονται πλέον και στις παρακάτω βιβλιοθήκες: Κοβεντάρειος Δημοτική Βιβλιοθήκη Κοζάνης, Βιβλιοθήκη Τεγεατικού Συνδέσμου (Π. Επισκοπή Τεγέας), Δημόσια Κεντρική Βιβλιοθήκη Μυτιλήνης, Καΐρειος Βιβλιοθήκη (Άνδρος), Δημοτική Βιβλιοθήκη Δήμου Ερμούπολης (Σύρος), Βιβλιοθήκη Πανελλήνιου Ιερού Ιδρύματος Ευαγγελιστρίας Τήνου, Δημοτική Βιβλιοθήκη Πάρου ‘‘Γιάννης Γκίκας’’, Δημόσια Ιστορική Βιβλιοθήκη Δημητσάνας, Δημόσια Κεντρική Βιβλιοθήκη Χίου ‘‘Κοραής’’, Μπελλώνειο Ίδρυμα (Σαντορίνη), Δημόσια Κεντρική Ιστορική Βιβλιοθήκη Κέρκυρας, Δημόσια Κεντρική Ιστορική Βιβλιοθήκη Σάμου, Δημόσια Κεντρική Βιβλιοθήκη Σερρών, Δημοτική Βιβλιοθήκη Καβάλας ‘‘Βασίλης Βασιλικός’’, Δημοτική Βιβλιοθήκη Χανίων, Κεντρική Δημοτική Βιβλιοθήκη Θεσσαλονίκης, Κέντρο Πολιτισμού Δήμου Ξάνθης, Δημοτική Βιβλιοθήκη Κομοτηνής, Δημοτική Βιβλιοθήκη Αλεξανδρούπολης (Ινστιτούτο Λαογραφικών Μελετών Θράκης), Δημόσια Κεντρική Βιβλιοθήκη Δράμας.

